Diari Oficial de la Generalitat Valenciana


Sumari del DOGV 8425, del 16-11-2018 (2018/10414)

RESOLUCIÓ de 29 d'octubre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova una nova tarifa de VAERSA d'especialista en maneig de flora i fauna, l'actualització de tarifes per a serveis professionals aplicables a les actuacions a encomanar a VAERSA, en qualitat de mitjà propi instrumental de l'Administració de la Generalitat, així com l'aprovació de coeficient compensatori d'IVA per als encàrrecs en què el mitjà propi suporta aquest impost.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8425

Data del DOGV
:   16-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10436


Data del document
:   29-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 29 d'octubre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova una nova tarifa de VAERSA d'especialista en maneig de flora i fauna, l'actualització de tarifes per a serveis professionals aplicables a les actuacions a encomanar a VAERSA, en qualitat de mitjà propi instrumental de l'Administració de la Generalitat, així com l'aprovació de coeficient compensatori d'IVA per als encàrrecs en què el mitjà propi suporta aquest impost. [2018/10493]  
La Llei 12/2010, de 21 de juliol, de la Generalitat Valenciana, de mesures urgents per a agilitar l'exercici d'activitats productives i la creació d'ocupació, que en l'article 4 regula el règim jurídic de la societat mercantil VAERSA, en l'últim paràgraf de l'apartat 9 s'estableix: «Les tarifes hauran de ser elaborades i aprovades per l'Administració de la Generalitat, en la forma que es determine reglamentàriament».  
  
Davant la falta de desplegament normatiu i la necessitat que l'empresa VAERSA dispose d'unes tarifes per a la realització dels treballs en què puga actuar com a mitjà propi de l'Administració, per part de la Conselleria d'Infraestructures, Territori i Medi Ambient es convoca la Conselleria de Presidència, Agricultura, Pesca, Alimentació i Aigua; la Conselleria de Governació i Justícia, i la Conselleria d'Indústria, Turisme i Ocupació, a la Comissió Interdepartamental per a l'Elaboració de les Tarifes, i queda constituïda el 17 de juliol de 2013.  
  
Per mitjà de la resolució conjunta de 24 d'octubre de 2013, de la Conselleria de Presidència, Agricultura, Pesca, Alimentació i Aigua i la Conselleria d'Infraestructures, Territori i Medi Ambient, publicada en el DOGV número 7146, de 06.11.2013, es van aprovar les tarifes per a la prestació de serveis professionals aplicables a les actuacions a encomanar a VAERSA, en qualitat de mitjà propi instrumental de l'Administració de la Generalitat.  
Addicionalment, la clàusula setena del conveni de col·laboració de la Generalitat, en matèria d'actuacions de la seua competència amb el mitjà propi instrumental Valenciana de Aprovechamiento Energético de Residuos, SA, de data 22 de febrer de 2000, determina que l'aprovació de noves tarifes, la modificació de les existents i les fórmules de revisió, es realitzarà per l'Administració agrària i mediambiental.  
  
En la reunió de data 13 de juny de 2018, la Comissió Interdepartamental per a l'Elaboració de Tarifes VAERSA va acordar l'actualització de tarifes per a serveis professionals i l'aprovació de nova tarifa de VAERSA d'especialista en maneig de flora i fauna, així com l'aprovació de coeficient compensatori d'IVA per als encàrrecs en què el mitjà propi suporta aquest impost i elevar-lo per a l'aprovació definitiva.  
En conseqüència amb el que s'ha exposat anteriorment i a proposta del president de la Comissió Mixta per a l'Elaboració de Tarifes VAERSA, s'acorda:  
  
Primer  
L'aprovació de nova tarifa de VAERSA d'especialista en maneig de flora i fauna.  
La denominació i característiques d'aquest són les següents:  
Requisits: FP I o formació equivalent. Amb formació específica en aprofitaments i conservació del medi natural.  
Es requereix carnet de manipulador de plaguicides d'ús fitosanitaris: nivell bàsic.  
Grup C2, nivell complement de destinació 12, complement específic E015.  
Tarifa hora sense el 4 %: 14,62 ?. Amb el 4 %: 15,20 ?.  
Funcions:  
- Maneig de flora endèmica i amenaçada: tractament de plantacions, recol·lecció de llavors i translocació de plantes.  
- Maneig en captivitat d'espècies de fauna catalogada com a vulnerable, amenaçada o en perill d'extinció.  
- Realització de censos de flora i fauna.  
- Control i eliminació d'espècies de flora i fauna exòtica i invasora.  
  
- Realització de treballs en altura tant per al censat de la flora com de la fauna.  
Funcions del peó especialista:  
- Treballs en el medi natural: neteja, desbrossament i plantació d'espècies forestals no amenaçades.  
- Treballs de manteniment d'instal·lacions.  
- Adequació d'àrees d'ús públic.  
  
Segon  
L'actualització de les tarifes per a la prestació de serveis professionals aplicables a les actuacions a encomanar a Vaersa, en qualitat de mitjà propi instrumental de l'Administració de la Generalitat. En aquestes tarifes s'inclou l'1 % de costos indirectes i el 4 % de despeses generals. L'aplicació de les noves tarifes s'efectuarà per a tots aquells expedients la data d'inici dels quals siga a partir de l'1 de gener de 2019.  
  
Tercer  
S'acorda l'aplicació d'un coeficient compensatori del 2,13 % per la no deducció de l'IVA d'aquelles prestacions que realitze que es qualifiquen de lliurament de béns de conformitat amb el que s'estableix en l'article 7.8é de la Llei 37/1992, amb la nova redacció donada per la Llei 28/2014, de 27 de novembre, per la qual es modifica la Llei 37/1992, de 28 de desembre, de l'Impost sobre el Valor Afegit. Aquest coeficient s'aplicarà incrementant els preus simples de les tarifes dels encàrrecs iniciats a partir de l'1 de gener de 2019.  
  
Quart  
El període de validesa d'aquestes tarifes serà d'un any prorrogable.  
  
Cinqué  
S'acorda establir la revisió dels coeficients d'IVA i l'actualització de les tarifes per la mateixa comissió durant el primer trimestre de cada exercici pressupostari.  
  
València, 29 d'octubre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.  
  
  
Tarifes per a encàrrecs de gestió de serveis professionals  
  
  
A1 Tècnic superior expert 34,64 -  
A1 Tècnic superior sènior 30,42 -  
A1 Tècnic superior 28,25 -  
A2 Tècnic mitjà sènior 24,93 -  
A2 Tècnic mitjà 23,63 -  
A2 Educador ambiental 23,63 -  
C1 Analista de laboratori 20,51 -  
C1 Encarregat general 20,08 -  
C1 Monitor o guia d'espais naturals 19,29 -  
C1 Delineant 19,29 -  
C2 Capatàs 17,91 -  
C2 Zelador cap de caça i pesca 17,91 -  
C2 Especialista maneig de flora i fauna 17,75 -  
C2 Auxiliar de laboratori 16,75 -  
C1/C2 Cap negociat administratiu 19,13 -  
C1 Administratiu 17,91 -  
C2 Auxiliar administratiu 16,75 -  
APF Zelador de caça i pesca 15,44 -  
APF Peó especialista 15,44 -  
APF Peó 14,90 -